Af Sawaaxili, loogu dhawaaqo Kiswahili, waa Luqad Bantu ah, waxayna luqada koowaad u tahay Dadka sawaaxiliga. Waa lingua frankiga Bariga Afrika iyo Koonfurta hoose ee Afrika, oo ay ka midtahay Kenya, Tanzania, Uganda, Rwanda, Burundi, meelo ka mid ah Malawi, Soomaaliya, Zambia, Mozambique iyo Jamhuuriyada Dimuqaraadiga Kongo (DRC). Tirada saxda ah ee kuwa ku hadla Sawaaxiliga lama yaqaan. Qiyaaso kaladuwan ayaa horey loosoo bandhigay oo udhaxaysa 100 milyan ilaa 150 milyan oo qof. Af sawaaxiliga waxay luqad qaran u tahay DRC, Kenya, Tanzania, iyo Uganda, sidoo kale waa mid ka mid ah luqadaha ka shaqeeya Ururka Midowga Afrika, waxaana si rasmi ah loogu aqoonsaday inay tahay lingua frankiga Bulshada Bariga Afrika. Waxaa la rumeysan yahay in Sawaaxiliga lagu hadlo ilaa ugu yaraan qarnigii tobnaad. Waxay noqotay af qoran qarnigii 16aad. Boqolkiiba 20 ka mid ah ereyada Sawaaxiliga ayaa asal ahaan ka soo jeeda Carabi, halka inta soo hadhayna ay yihiin asal Afrikaan ah. Johann Krapf wuxuu ahaa qofkii ugu horreeyay ee isticmaala farta Roomaanka halkii uu ka isticmaali lahaa far Carabi caadadii ahayd qorida Sawaaxiliga (1847).